کوین بیز

دCoinbase Global, Inc.  شرکت د کریپټو کرنسي یوه امریکايي صرافي ده چې په ۲۰‍‍۱۲ کال کې د برایان ارمسټرانګ له خوا جوړه شوه. کوین بیز څه باندې ۱۰۰ میلیونه کاروونکي لري او تر ۲۰۲۴ کال پورې په امریکا کې مېشت تر ټولو ستره کریپټو کرنسي او په نړۍ کې د بیټ کوین تر ټولو ستر د بیټ کوین لرونکی شرکت و. دغه شرکت په څه باندې ۱۰۰ هېوادونو کې فعالیت لري او څه باندې ۴۰۰ میلیارد امریکایي ډالر لري، چې څه باندې ۱۲ سلنه بیټ کوین په کې شامل دي. کوین بیز خپل محصولات د وړو او سازماني پانګه والو، کاروبارونو او د سافټ ویر پراختیاورکوونکو لپاره وړاندې کوي. دغه شرکت په بشپړ ډول سره په غیرمتمرکز او پرته له کوم مرکزي دفتر څخه فعالیت کوي. د ۲۰۲۵ کال د مۍ په میاشت کې اعلان وشو چې کوین بیز به د مۍ په ۱۹مه نېټه له S&P 500 سره یو ځای شي.

 تاریخچه 

 2012-2019: د دې شرکت جوړول او لومړني کلونه 
کوین‌ بیز د ۲۰۱۲ کال د جون په میاشت کې د برایان ارمسټرانګ له خوا، چې مخکې د ایربی‌ان‌بی (Airbnb) انجنیر و، تاسیس شو. ارمسټرانګ د Y Combinator د نوې ابتکار پروګرام کې شامل شو او ۱۵۰,۰۰۰ ډالر نغدي پانګونه یې ترلاسه کړه. فریډ ایرسام، چې مخکې د ګولډمن ساکس سوداګر و، وروسته یې په Reddit کې د آرمسټرانګ پوسټونو ته پام شو او د شریک بنسټ‌ګر په توګه ورګډ شو. بریتانوي پروګرام لیکونکی او د Blockchain.info شریک بنسټ‌ګر، بین ریوز، په لومړي سر کې د کوین‌ بیز د بنسټ‌ګرو ټیم برخه و، خو د Y Combinator د تمویل له پېښې څخه لږ مخکې د آرمسټرانګ سره د اختلاف له امله جلا شو. دا اختلاف د کوین‌ بیز د والیټ (بټوې) د فعالیت د څرنګوالې له امله و. د دې شرکت نوم د کوین بیز له معاملاتو را اخیستل شوی، کوم چې ځانګړي معاملې دي او د کار د اثبات (Proof of Work) له مخې کریپټوکرنسي ته دوران ورکوي. د ۲۰۱۲ کال د اکټوبر په میاشت کې، شرکت د بانک لیږدونو له لارې د بیټ کوین د پیرلو او پلورلو خدمات وړاندې کړل.

د ۲۰۱۳ کال د می په میاشت کې، شرکت د یونین سکوار وینچرز د پانګوال شرکت له لوري، چې فریډ ویلسن یې مشري کوله، ۵ میلیونه ډالر پانګه‌ اچونه ترلاسه کړه. د همدې کال د ډسمبر په میاشت کې، شرکت د Andreessen Horowitz، Union Square Ventures (USV) او Ribbit Capital د پانګوال شرکتونو له لوري ۲۵ میلیونه ډالر پانګونه ترلاسه کړه. اولاف کارلسن-وي، چې له Vassar کالج څخه فارغ شوی و، په همدغه کال کې د لومړي کارمند په توګه وګومارل شو.

په ۲۰۱۴ کال کې، شرکت د خپلو کاروونکو شمېر یو میلیون کسانو ته لوړ کړ، د بلاک‌چین اکسپلورر خدمت Blockr او د ویب بوکمېکېنګ شرکت Kippt یې وپېرودل، په سرورونو کې د زېرمه شوي بیټ کوین ارزښت لپاره یې بیمه تأمین کړه، او د بیټ ‌کوین خوندي ذخیره کولو لپاره یې د والیټ سیسټم معرفي کړ. په ټول ۲۰۱۴ کال کې، شرکت د Overstock، Dell، Expedia، Dish Network او Time Inc. سره همکاري وکړه، چې دغو شرکتونو ته یې د بیټ ‌کوین تادیاتو د منلو امکان ورکړ. په همدې کال کې، شرکت د دودیزو تادیاتو شرکتونو، لکه Stripe، Braintree او PayPal ته د بیټ ‌کوین د تادیې پروسس کولو امکانات اضافه کړل. د ۲۰۱۴ کال د جنورۍ په میاشت کې،Coinbase Global, Inc.  د یو هولډینګ شرکت په توګه د Coinbase او د هغه د فرعي شرکتونو لپاره د ډیلاویر په ایالت کې ثبت شو. د همدې کال د اپریل په میاشت کې، د شرکت تنظیمي تغییرات بشپړ شول چې Coinbase د Coinbase Global فرعي شرکت شو.

د ۲۰۱۵ کال د جنورۍ په میاشت کې، شرکت د Draper Fisher Jurvetson، د نیویارک د اسعارو د تبادلې (New York Stock Exchange)، USAA او یو شمېر بانکونو په مشرۍ ۷۵ میلیونه ډالر پانګونه ترلاسه کړه. وروسته، په همدغه میاشت کې، شرکت د مسلکي سوداګرو لپاره د امریکا په اساس د بیټ ‌کوین تبادله، چې Coinbase Exchange نومېږي، پیل کړه. په سپتمبر کې،Coinbase  په کاناډا او سنګاپور کې د خدماتو وړاندې کولو باندې پیل وکړ.

د ۲۰۱۶ کال د می په میاشت کې، شرکت د Coinbase Exchange نوم بدل کړ او هغه یې د Global Digital Asset Exchange (GDAX)  په نوم ونوماوه. په جولای میاشت کې، شرکت د Ether د پرچون پلور ملاتړ اضافه کړ. همداراز، په جولای کې، شرکت اعلان وکړ چې د اګسټ په میاشت کې به وروسته له هغه چې کاناډايي د انلاین تادیاتو چمتوکوونکی Vogogo وتړل شو، خپل خدمات وتړي.

د ۲۰۱۷  کال په جنورۍ او بیا په مارچ میاشتو کې، کوینبیز  BitLicense ترلاسه کړ او د نیویارک د مالی خدماتو له ریاست (DFS) څخه یې د اتریوم او لایټ ‌کوین د سوداګرۍ جواز واخیست. په نومبر میاشت کې، د امریکا د عوایدو د خدماتو ادارې (IRS) کوین‌ بیز ته امر وکړ چې هغه کاروونکي راپور کړي چې لږ تر لږه ۲۰,۰۰۰ ډالر معاملې یې په یوه کال کې ترسره کړي وي. د ډیسمبر په ۱۹مه، کوین‌ بیزد بیټ ‌کوین‌ کیش لیست جوړ کړ، او د کوین‌ بیز پلټفارم د نرخ غیرعادي بدلونونه تجربه کړل، چې د داخلي سوداګرۍ د تحقیقاتو لامل شو.

د ۲۰۱۸ کال د فبرورۍ په ۲۳مه، کوین بیز نږدې ۱۳,۰۰۰ اغېزمنو مشتریانو ته خبر ورکړ چې شرکت به د ۲۰۱۳ څخه تر ۲۰۱۵ کال پورې د دوی د مالیې د ثبت شمیره، نوم، د زیږون نیټه، پته او د معاملاتو تاریخچه د ۲۱ ورځو دننه IRS ته وړاندې کړي. په مارچ میاشت کې، کوین بیزد لینکډین پخوانی اجرایوي مدیر، امیلي چوي، د شرکت د کارپوریټ او سوداګریز پرمختګ مرستیاله وټاکله. د ۲۰۱۹ کال د مۍ په میاشت کې، هغې ته د شرکت د رئیسې او لویې عملیاتي مسؤولې درجه ورکړل شوه. د ۲۰۱۸ کال د مارچ ۲۶مه، کوین‌ بیز اعلان وکړ چې د Ethereum ERC-20 توکنونو ملاتړ اضافه کوي. د ۲۰۱۸ د اپریل ۵مه، کوینبیز اعلان وکړ چې د کوین بیز ونچرز په نوم یوه ابتدایې پانګواله اداره یې تأسیس کړې، چې تمرکز یې د بلاک‌چین او کریپټوکرنسي اړوند شرکتونو باندې دی. د می پر ۱۶مه، کوین‌ بیز ونچرز د خپلې لومړۍ پانګونې اعلان وکړ، چې په Compound Labs کې وه، دا هغه یو نوښتګر شرکت ده چې د Ethereum څلاک قراردادونه جوړوي او له مالي بازارونو سره ورته دي. د مۍ میاشت په ۲۳، GDAX  د Coinbase Pro په نوم بدل شو. همداراز، په مۍ میاشت کې، کوین بیز د Prime پلټفارم معرفي کړ، چې د موسساتي مشتریانو لپاره ځانګړی شوی و. په اګسټ میاشت کې، د Amazon Cloud اجرایوي مدیر تیم واګنر د انجینیرۍ مرستیال په توګه کوین بیز ته ورګډ شو. په سپتمبر میاشت کې، کوین بیز د Circle او د بیت ‌کوین د استخراج شرکت Bitmain سره یو ځای د Centre کنسرسیوم برخه وه، چې USD Coin یې معرفي کړ، یوه دیجیتلي سکه چې له امریکایي ډالر سره تړلې ده.

د ۲۰۱۹ کال د جنورۍ په میاشت کې، کوین بیز د دې شک له امله چې د شبکې پر وړاندې برید ترسره شوی و نو د Ethereum Classic  ټولې معاملې یې ودرولې. په فبروري کې، کوین‌بیز اعلان وکړ چې د بلاک‌چین استخباراتي پلتفارم "Neutrino" یې د نامعلومې بیې په بدل کې ترلاسه کړی، چې یو ایټالوي نوښتګر شرکت دی. دغې پېرودنې د کوین‌ بیز ځینو کاروونکو ترمنځ اندیښنې راپیدا کړې، د Neutrino بنسټ‌ګرانو د HackingTeam سره د اړیکو له امله، چې تور پرې لګیدلی و چې د هغو حکومتونو لپاره د انټرنټي څارنې ټیکنالوژي چمتو کوي، چې د بشري حقونو کمزوري مخینه لري. د مارچ پر ۴مه، د کوین‌ بیز اجرایوي مشر برایان آرمسټرانګ وویل چې شرکت د معاملې ارزونه په سمه توګه نه ده ترسره کړې، او له همدې امله د Neutrino هر هغه کارمند، چې مخکې یې د HackingTeam سره کار کړی وي، هغه به له کوین بیز څخه واېستل شي. په اګسټ میاشت کې، کوین بیز اعلان وکړ چې د جون په نیمایي کې د یو هکینګ برید هدف ګرځېدلی و. دغه راپور شوي برید د اسپیر-فیشینګ او ټولنیزې انجینیرۍ تاکتیکونه کارولي وو (لکه له هک شویو برېښنالیکونو جعلي ایمیلونه لیږل او د کیمبریج پوهنتون ویب ‌پاڼه جوړول) او د فایرفاکس په براوزر کې دوه صفر ورځني زیان‌ منل کارول. د فایرفاکس یوه زیان‌ منونکي بریدګر ته اجازه ورکولای شوای چې د جاواسکریپټ له لارې د براوزر پاڼې امتيازات لوړ کړي (CVE-2019–11707)، او بل زیان منونکي یې بریدګر ته اجازه ورکوله چې د براوزر خوندیتوب محدودیتونه له منځه یوسي او پر کوربه کمپیوټر د (CVE-2019–11708) کوډ اجرا وکړي. د کوین بیز امنیتي ټیم برید کشف او بند کړ، شبکه زیانمنه نه شوه، او هیڅ ډول کریپټوکرنسي غلا نه شوه. 

 سرچينې